Det norske kompani, Island

Det norske kompani, Island var en norsk militær skiløperavdeling som ble etablert på Island under 2. verdenskrig. Kompaniet hadde fra januar 1941 til høsten 1943 leir ved Akureyri nord på Island.

Kompaniets oppgaver var å lære opp britiske og amerikanske styrker i militær skiløping samt opplæring i snø- og vinterkrig. Fra mars 1941 fikk kompaniet i oppgave å være mannskapsdepot for Den norske garnisonen på Jan Mayen.

På det meste telte Det norske kompaniet på Island 107 mann. De fleste var overført fra Den norske brigaden i Skottland.

Høsten 1943 ble kompaniet flyttet til en leir ved Reykjavik. I juni 1944 ble kompaniet avviklet og de norske soldatene ble overført til annen tjeneste i Storbritannia.

Kilder
 Fjærli, Eystein. Den norske hær i Storbritannia 1940-1945, Tanum Norli, 1982
 Steen, E.A. Norges Sjøkrig 1940-1945. Marinens operasjoner i arktiske farvann og i Island, på Grønland, Jan Mayen og Svalbard, Gyldendal, 1960

Referanser

Norge under andre verdenskrig
Avdelinger og forband i Hæren (Norge)
Norske nedlagte militæravdelinger